Prienų ,,Ąžuolo” progimnazijos mokinių, kurie mokosi pagal Bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašo 10 priedas

**PRIENŲ „ĄŽUOLO“ PROGIMNAZIJOS**

**MOKINIŲ, KURIE MOKOSI PAGAL BENDROJO UGDYMO PROGRAMAS, MOKYMOSI PASIEKIMŲ VERTINIMO IR VERTINIMO REZULTATŲ PANAUDOJIMAS DAILĖS PAMOKOSE**

**TVARKOS APRAŠAS**

Dailės darbo įvertinimą moksleivis gauna už kūrybinį procesą pamokoje. Svarbu, kaip jis

dirba, ar stengiasi pamokoje, kaip reaguoja į mokytojos duotas pastabas dėl darbo atlikimo.

**Kaupiamasis vertinimas**

Kaupiamajam vertinimui taikoma + ir – sistema.

Sudedamosios kaupiamojo vertinimo dalys:

1. Savo darbo vietos sutvarkymas po kūrybinio darbo;

2. Pasiruošimas pamokoms;

3. Motyvacija, dalyvavimas pamokoje (labai stengėsi/ galėtų stengtis labiau / nesistengė);

4. Drausmė pamokoje;

5. Dalyvavimas konkursuose (mokyklos, rajono, respublikos, tarptautiniuose).

6. Bendrų susitarimų laikymasis pamokos metu.

Darbus mokiniai atsiskaito ne vėliau kaip per 2 savaites. Jei mokinys praleido vieną temą dėl ligos, darbo atsiskaityti neprivalo. Jei jis praleido daugiau temų, gauna atlikti supaprastintas dailės raiškos užduotis ar vieną iš jų. Jei tema praleidžiama be pateisinamos priežasties, moksleivis privalo atsiskaityti už kiekvieną darbą. Baigęs darbą mokinys kitoje piešinio pusėje gali savo darbą įsivertinti. Kartais daromos darbų peržiūros, per kurias mokiniai aptaria savo darbą, kas pavyko, ko nepasisekė pasiekti, kas buvo per sunku.

Įsivertinimas – paties mokinio mokymosi proceso, mokymosi pasiekimų ir pažangos stebėjimas, vertinimas ir apmąstymas, numatant tolesnius savo mokymosi žingsnius.

Individualios pažangos vertinimas – vertinimo principas, pagal kurį lyginant dabartinius mokinio pasiekimus su ankstesniaisiais stebima ir vertinama daroma pažanga.

Diagnostinis vertinimas – vertinimas, kuriuo išsiaiškinami mokinio pasiekimai ir tam tikru mokymosi metu padaryta pažanga, numatomos tolesnio mokymosi galimybės, pagalba sunkumams įveikti.

Formuojamasis vertinimas – ugdymo(si) procese teikiamas abipusis atsakas, grįžtamasis ryšys, padedantis mokiniui gerinti mokymą(si), nukreipiantis, ką dar reikia išmokti, leidžiantis mokytojui pritaikyti mokymą, siekiant kuo geresnių rezultatų.

|  |  |
| --- | --- |
| 10 (puikiai) | Tikslingai naudoja turimas dailės raiškos (piešimo, tapybos, skulptūros) žinias, dirba savarankiškai, kokybiški, kūrybingai, originaliai, planuoja savo veiklą, numato rezultatus. Randa reikiamus informacijos šaltinius, juos analizuoja, kritiškai vertina, tikslingai ir išradingai taiko teorijos žinias atlikdamas kūrybines užduotis. Įvykdo visus uždavinius. Aptardami savo ir kitų darbus, pagrindžia savo sprendimus, tinkamai vartoja dailės sąvokas, tikslingai aiškina proceso eigą, moka pristatyti rezultatus, eksponuoti darbus. Vertybinės nuostatos aukštos. |
| 9 (labai gerai) | Tikslingai naudojasi turimomis dailės raiškos žiniomis, dirba savarankiškai, kūrybiškai, kartais konsultuojasi su mokytoju. Naudojasi mokytojo pasiūlytais šaltiniais. Geba pritaikyti pasiūlytas idėjas, nekopijuoja, taiko teorines žinias, analizuoja, lygina procesus, reiškinius. Paaiškina savo sprendimus, tinkamai vartoja dailės sąvokas. Moka eksponuoti darbus. Vertybinės nuostatos išugdytos, jų laikosi. |
| 8 (gerai) | Dirba aktyviai, ne visada savarankiškai, nuolat konsultuojasi su mokytoju. Darbą planuoja pagal pavyzdį. Su informacijos šaltiniais dirba nenuosekliai, taikant teorines žinias remiasi pateiktais pavyzdžiais. Aptardami darbus vartoja pagrindines dailės sąvokas, savais žodžiais nusako proceso eigą. Aktyviai padeda eksponuoti darbus. Vertybinės nuostatos išugdytos, stengiasi jų laikytis. |
| 7 (pakankamai gerai) | Dirba be aiškesnio plano, taiko žinias, bet darbas nenuoseklus, dažnai nekokybiškas. Pastangos siekti geresnių rezultatų nepastovios, trūksta atidumo. Informacijos šaltiniais naudojamasi iš dalies, vartojant dailės sąvokas klysta. Padeda eksponuoti darbus. Vertybinės nuostatos išugdytos, stengiasi jų laikytis. |
| 6 (patenkinamai) | Stengiasi įgyvendinti uždavinius, bet dirba nenuosekliai, nepasitiki savimi pasirenkant sprendimus, negeba jų pagrįsti. Informaciniais šaltiniais naudojasi neišsamiai, nuolat ieško mokytojo pagalbos. Vartojant dailės sąvokas smarkiai klysta. Dalyvauja eksponuojant darbus. Išmano vertybines nuostatas, jų laikosi nenuosekliai. |
| 5 (pakankamai patenkinamai) | Stengiasi dirbti, bet negeba iki galo atlikti užduočių, dirba nenuosekliai, nesidomi užduotimis, nepaiso mokytojo siūlymų, netaiko teorinių žinių. Galutiniai rezultatai nekokybiški, uždaviniai nepasiekti. Informacijos šaltiniais naudojasi tik raginamas mokytojo, labai neišsamiai. Apibrėždami dailės sąvokas spėlioja. Kartais padeda eksponuoti darbus. Vertybinės nuostatos silpnos, nesistengia jų laikytis. |
| 4 (slenkstinis lygis) | Dirba nenoriai, nenuosekliai, neatsineša savo medžiagų ar reikmenų, užsiima pašaline veikla, trukdo dirbti kitiems. Darbą atlieka nekokybiškai, formaliai, užduoties tikslų nevykdo. Stengiasi išsisukti nuo darbo su informacijos šaltiniais, naudojasi kitų rasta informacija, negeba jos pritaikyti, painioja dailės sąvokas. Eksponuoja darbus tik mokytojo raginamas. Vertybinės nuostatos silpnos, nesistengia jų laikytis. |
| 3 (blogai) | Dirba atmestinai, nenuosekliai, tik imituoja, kad dirba, neatsineša medžiagų ar reikmenų, trukdo draugams. Darbai dažniausiai nebaigiami. Informacijos šaltiniais nesinaudoja, nepaaiškina dailės sąvokų. Nedalyvauja eksponuojant darbus. Vertybinės nuostatos silpnos, nesistengia jų laikytis. |
| 2 (labai blogai) | Nedirba net su mokytojo priemonėmis ir medžiagomis. Pažeidžia saugaus darbo reikalavimus. Nepasirengia pamokai, nieko nedirba. Vertybinės nuostatos silpnos, jų nesilaiko. |
| 1 (nieko neatliko) | Nenusiteikęs dirbti, nepasirengia pamokai. Grubiai pažeidžia saugaus darbo reikalavimus. Ignoruoja vertybines nuostatas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_